उत्तर प्रदेश में कोविड-19 से 25 और लोगों की मौत, पिछले 24 घंटे में आए 1677 नए मरीज
उत्तर प्रदेश में पिछले 24 घंटे के दौरान कोविड-19 संक्रमित 25 और लोगों की मौत हो गई तथा 1677 नए मरीजों में इस संक्रमण की पुष्टि हुई।
लखनऊ। उत्तर प्रदेश में पिछले 24 घंटे के दौरान कोविड-19 संक्रमित 25 और लोगों की मौत हो गई तथा 1677 नए मरीजों में इस संक्रमण की पुष्टि हुई। स्वास्थ्य विभाग के प्रमुख सचिव आलोक कुमार ने बृहस्पतिवार को बताया कि पिछले 24 घंटे के दौरान राज्य में कोविड-19 संक्रमित 25 और लोगों की मौत हो गई। इसके साथ ही राज्य में इस संक्रमण से मरने वालों का आंकड़ा आठ हजार से अधिक हो गया। राज्य में अब तक कोविड-19 से 8011 मरीजों की मौत हो चुकी है। राजधानी लखनऊ में सबसे ज्यादा 250 नए मरीज मिले स्वास्थ्य विभाग की एक बुलेटिन के मुताबिक, सबसे ज्यादा चार मौतें वाराणसी में हुई हैं। इसके अलावा राजधानी लखनऊ में तीन तथा गोरखपुर मेरठ और चंदौली में दो-दो मरीजों की मृत्यु हुई है। पिछले 24 घंटों के दौरान 1677 मरीजों में कोविड-19 संक्रमण की पुष्टि हुई है। सबसे ज्यादा 250 नए मरीजों का राजधानी लखनऊ में पता लगा है। इसके अलावा मेरठ में 122, गौतम बुद्ध नगर में 107 तथा कानपुर नगर में 103 नए मामले सामने आए हैं। यूपी में कोरोना के अभी 20,801 सक्रिय केस प्रमुख सचिव ने बताया कि बुधवार को प्रदेश में 1,68,000 से ज्यादा नमूनों की कोविड-19 जांच की गई। उन्होंने बताया कि मुख्यमंत्री योगी आदित्यनाथ ने अधिकारियों को निर्देश दिए हैं कि वे कोरोना से बचाव के प्रयासों में तनिक भी ढिलाई न बरतें और भविष्य में किसी भी आपात स्थिति से निपटने के लिए अस्पतालों में बिस्तरों की पर्याप्त व्यवस्था रखें। यूपी मुख्य स्वास्थ्य सचिव आलोक कुमार ने बताया कि आज प्रदेश में 1,68,724 सैंपलों की जांच की गई। वर्तमान में कुल सक्रिय केस 20,801 और अभी तक कोरोना से कुल 8011 लोगों की मृत्यु हुई है।